CELEX: 62020TN0301
Language: el
Date: 2020-05-19 00:00:00
Title: Υπόθεση T-301/20: Προσφυγή της 19ης Μαΐου 2020 — Hengshi Egypt Fiberglass Fabrics και Jushi Egypt for Fiberglass Industry κατά Επιτροπής

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/30
            
         
      Προσφυγή της 19ης Μαΐου 2020 — Hengshi Egypt Fiberglass Fabrics και Jushi Egypt for Fiberglass Industry κατά Επιτροπής
      (Υπόθεση T-301/20)
      (2020/C 247/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Hengshi Egypt Fiberglass Fabrics SAE (Ain Sukhna, Αίγυπτος), Jushi Egypt for Fiberglass Industry SAE (Ain Sukhna) (εκπρόσωποι: B. Servais και V. Crochet, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2020/492 της Επιτροπής, της 1ης Απριλίου 2020, για την επιβολή οριστικών δασμών αντιντάμπινγκ στις εισαγωγές ορισμένων υφασμένων και/ή ραμμένων υφασμάτων από υαλοΐνες καταγωγής Λαϊκής Δημοκρατίας της Κίνας και Αιγύπτου, κατά το μέρος που αφορά τις προσφεύγουσες (1)·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι η μεθοδολογία της Επιτροπής για τον καθορισμό του κόστους παραγωγής, των εξόδων πώλησης και των γενικών και διοικητικών εξόδων, καθώς και του κέρδους της Hengshi για τον υπολογισμό της κατασκευασμένης κανονικής αξίας της Hengshi παραβιάζει το άρθρο 2, παράγραφος 5, καθώς και τις παραγράφους 3, 6, 11 και 12, και το άρθρο 9, παράγραφος 4 του βασικού κανονισμού.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η μεθοδολογία της Επιτροπής για τον προσδιορισμό των περιθωρίων υποτιμολόγησης και πώλησης σε χαμηλότερες τιμές όσον αφορά τις προσφεύγουσες παραβιάζει το άρθρο 3, παράγραφοι 1, 2, 3 και 6, και το άρθρο 9, παράγραφος 4, του βασικού κανονισμού.
               
            
         (1)  ΕΕ 2020, L 108, σ. 1.